stanford-oval/wikipedia huggingface dataset:
Pilasteri

Kaksi korinttilaista pilasteria
Pilasteri (ital. pilastro) on rakennuksen seinässä kiinni oleva ja siitä vähän ulkoneva, poikkileikkaukseltaan suorakaiteen muotoinen pilari, jolla on kapiteeli ja jalusta. Pilastereilla on arkkitehtuurissa ensisijaisesti koristeellinen tehtävä, eivätkä ne yleensä ole rakennuksen todellisia tukirakenteita. Pilastereita käytetään usein klassisessa arkkitehtuurissa ovi- tai ikkuna-aukkojen koristeina.
Aiheesta muualla

Kuvia tai muita tiedostoja aiheesta Pilasteri Wikimedia Commonsissa
Norjan evankelis-luterilainen vapaakirkko

| Norjan evankelis-luterilainen vapaakirkko |
| --- | --- |

Suuntautuminen:  Luterilaisuus
Yhteistyötahoja:  Luterilainen maailmanliitto
Toiminta-alue:  Norja
Perustettu:  1877
Seurakuntia:  81
Jäseniä:  21 817 kastettua jäsentä
Kotisivu:  http://frikirken.no/
Infobox OKVirheellinen NIMI-arvo: 
Norjan evankelis-luterilainen vapaakirkko on maanlaajuinen luterilainen vapaakirkko Norjassa. Se koostuu 81 seurakunnasta ja 21 817 kastetusta jäsenestä. Kirkko perustettiin 1877 Mossissa. Kuten Norjan kirkko, myös vapaakirkko kuuluu Luterilaiseen maailmanliittoon, johon se liittyi vuonna 2005.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive) (englanniksi)
Parviainen

Parviainen on muun muassa seuraavien tunnettujen suomalaisten henkilöiden sukunimi:
Aki Parviainen (s. 1974), keihäänheittäjä
Anders Parviainen (1848–1887), tukkukauppias
Antony Parviainen (s. 1981), laulaja
Antti Parviainen (s. 1960), jääpallovalmentaja
Antti Parviainen (s. 1976), pankkiiri ja kirjailija
Eeva Parviainen (s. 1989), pesäpalloilija
Ellen Parviainen (o.s. Wåhlberg, taiteilijanimi Ellen Jarno, 1913–1994), näyttelijä
Emmi Parviainen (s. 1985), näyttelijä, Jussi Parviaisen tytär
Erika Parviainen (s. 1995), kilpakävelijä
Hanna Parviainen (1874–1938), yritysjohtaja ja Suomen ensimmäinen naispuolinen kauppaneuvos, Johan Parviaisen tytär
Hannu-Pekka ”HP” Parviainen (s. 1979), stuntman
Heidi Parviainen (s. 1979), laulaja ja lauluntekijä
Heikki Parviainen (s. 1945), hevoskasvattaja ja ravivalmentaja, toimiupseeri evp.
Henrik Parviainen (myös Heikki Parwiainen, 1814–1877), kauppias, valtiopäivämies
Henrika Parviainen (s. 1997), kilpakävelijä
Hugo Parviainen (1872–1920), yritysjohtaja, Juho Parviaisen poika
Iiro Parviainen, salibandyvalmentaja
Janne Parviainen (s. 1973), rumpali
Jarmo Parviainen (1928–1994), säveltäjä ja kirkkomuusikko, Lauri Parviaisen poika
Johan Parviainen (1834–1900), yritysjohtaja ja kauppaneuvos
Jorma Parviainen, pesäpalloilija
Jouko Parviainen (s. 1958), yhdistetyn hiihtäjä
Jussi Parviainen (s. 1955), näyttelijä, kirjailija ja ohjaaja
Kaisa Parviainen (1914–2012), urheilija
Kalle Parviainen (s. 1982), jalkapalloilija
Kauko Parviainen (s. 1949), metsänhoitaja ja yritysjohtaja, metsäneuvos
Lauri Parviainen (1900–1949), musiikinopettaja ja säveltäjä
Markku Parviainen, taekwondoin
Matti Parviainen (s. 1963), pikajuoksija
Minna Parviainen (s. 1989), taitoluistelija
Olli Parviainen (1904–1966), metsänhoitaja, ekonomi ja yritysjohtaja, metsäneuvos
Olli Parviainen (s. 1933), arkkitehti
Olli Parviainen, ääninäyttelijä
Olli-Pekka Parviainen, elokuvakäsikirjoittaja
Olli-Poika Parviainen (s. 1980), Hämeenlinnan kaupunginjohtaja, vihreiden ent. kansanedustaja
Onni Parviainen (1896–1925), jääkärikapteeni
Onni Parviainen (s. 1988), näyttelijä
Oona Parviainen (s. 1977), jääkiekkoilija
Oscar Parviainen (1880–1938), taidemaalari
Oskari Parviainen (s. 2001), jääkiekkomaalivahti
Pertti Parviainen (1939–2009), koripalloilija
Petter Parviainen (1824–1892), kauppaneuvos, laivanvarustaja ja sahateollisuusmies, Henrik Parviaisen veli
Päivö Parviainen (1912–2015), pappi, lähetystyöntekijä ja Kiinan kulttuurin tuntija
Sakari Parviainen (1909–1962), gynekologi, professori
Simo Parviainen (1890–1954), kauppias, yrittäjä ja yritysjohtaja, kauppaneuvos
Simo Frithiof Parviainen (1864–1912), lääkäri ja valtiopäivämies, Henrik Parviaisen poika
Simon Parviainen (1812–1877) kauppias ja tehtailija sekä laivanvarustaja Joensuussa ja Pietarissa, Henrik Parviaisen veli
Tapio Parviainen (1928–2020), yrittäjä ja yritysjohtaja, talous- ja teollisuusneuvos
Timo Parviainen (s. 1976), koripalloilija
Ulla Parviainen (s. 1962), Keskustan kansanedustaja 2015–2019
Walter Parviainen (1869–1925), lääkäri, valtiopäivämies ja toimitusjohtaja, Juho Parviaisen poika
Kuvitteellisia henkilöitä

Parviainen, oik. Fritz von Meyer, superroisto ja Hämähäkkimiehen vihollinen Marvel Comicsin sarjakuvissa
Muita merkityksiä

Parviainen, Taivalkosken kunnassa sijaitseva kylä
S/S Joh-Parviainen, Porvoossa vuonna 1908 rakennettu höyrylaiva
| --- | --- |
: Tällä täsmennyssivulla luetellaan henkilöitä, joilla on sama sukunimi.
Operaatio Talvi-94

Krajinan kapina
Borovo Selon välikohtaus
Sodan alku
Kasarmien taistelu
Sodan loppuvaihe
Sotilasoperaatioita
Osijekin taistelu
Dubrovnikin piiritys
Vukovarin piiritys
Operaatio Myrsky
Sinisellä ja keltaisella merkitty Talvi-94:ssä vallatut alueet, operaatiossa oli kaksi vaihetta.
Operaatio Talvi-94 (kroatiaksi Operacija Zima-94, engl. Operation Winter-94) oli Kroatian armeijan hyökkäys Kroatian sodassa 29. marraskuuta – 24. joulukuuta 1994. Kroatian armeija tunkeutui Livnon ja Dinaran vuoren seuduille Bosniassa, kuten aikaisemminkin 1.–3. marraskuuta operaatio Cincarissa Kupresin lähellä.
Onkiainen

| Onkiainen |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°38′20″N, 25°18′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Jolojärveen 
Järvinumero:  14.225.1.016
Mittaustietoja
Pinnankorkeus:  139,7 m  
Pituus:  190 m  
Leveys:  80 m  
Rantaviiva:  0,447 km  
Pinta-ala:  0,927 ha  
Saaria:  ei saaria 
 fiOnkiainen 
Onkiainen on Pirkanmaalla Kuhmoisissa Harjunsalmen kylän lähellä sijaitseva lampi.
Maantietoa

Lammen pinta-ala on 0,9 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria ja se on autio. Sen rantaviivan pituus on 450 metriä ja rannat ovat pääosin metsämaata, mutta lammen eteläranta on soinen. Lampi kuuluu vanhojen metsien suojelualueeseen.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Iso-Pihlajajärven valuma-alueeseen (14.225) se kuuluu. Lammen vedenpinnan korkeus on 139,7 metriä mpy. Siihen johtaa neljä ojaa. Laskuoja lähtee lammen luoteispäästä ja laskee 300 metrin päässä Jolojärveen. Laskuojan pudotus on 0,4 metriä.
Operaatio Storax

Operaatio Storaxin Sedan-ydinkokeen räjäytys. Sen voima oli 104 kT. Kokeessa synnytettiin toistaiseksi suurin, ihmisen luoma eli keinotekoinen kraatteri.
Operaatio Storax oli 47 ydinkokeen sarja, joka toteutettiin vuosina 1962-1963 Nevadan koealueella Yhdysvalloissa. Suurin laukaistu ydinräjähde oli 115 kilotonnia voimakkuudeltaan. Kaikki sarjan ydinkokeet toteutettiin maan alla, sekä ensi kertaa Yhdysvaltain historiassa tällä tavoin. Tätä edeltävästi oli ainakin Operaatio Plumbbobissa toteutettu maanalaisia ydinkoeräjäyksiä.
Käännös suomeksi
Nuori Puola

Ferdynand Ruszczyc, Maa, 1898.
Nuori Puola (puol. Młoda Polska) tai Puolan art nouveau on varhaista modernismia edustava, art nouveaun, symbolismin, ekspressionismin ja modernismin yhdistänyt puolalaisen taiteen ilmiö. Sen vaikutus kesti noin kaksikymmentä vuotta 1895–1914. Taidesuuntauksen keskus oli Galitsian länsiosan pääkaupunki Krakova, joka kuului tuolloin Itävaltaan. Krakovassa olosuhteet uuden taidesuuntauksen kehitykselle olivat otollisemmat kuin muualla jaetussa Puolassa eli Saksan tai Venäjän jakoalueilla. Isossa-Puolassa ja Pommerissa Saksa toteutti laajaa kulttuurin saksalaistamisprojektia, kun taas Venäjän keisarikuntaan kuuluva Varsova oli vahva klassismin keskus.
Poliittisesti ja kulttuurisesti ahtaassa ilmapiirissä taiteilijat loivat omintakeisen ilmaisukielen. Taidesuuntaus perustui sekä moderneihin että kansallisromanttisiin ideoihin. Kansallisromantiikalla oli merkittävä osuus puolalaisen kansallisuusaatteen, kulttuurin ja identiteetin kehittymisessä. Se oli sopinut parhaiten kansallisuusaatteen ja sen keskeisten ideoiden välittämiseen. Tyyli ilmeni taidesuuntauksena, joka esiintyi useissa Euroopan maissa erityisesti vuosien 1890 ja 1910 välillä. Paikallisista eroista huolimatta taidesuuntausta yhdisti pyrkimys hakeutua isänmaan luonnon pariin ja perehtyä kansanelämään.
Kirjallisuudessa kuin musiikissa, kuvataiteessa ja arkkitehtuurissa kaiken perusta oli tyyli. Oli luotava tyyli siihen kansalliseen sisältöön, jota haluttiin välittää maailmalle ja omalle yleisölle.
Kuvataide

Kuvataiteessa taidemaalarit, graafikot ja arkkitehdit kehittivät kansallisromanttisia ideoita moderniin suuntaan. Nuoren Puolan nerokkaimpana pidetään Stanisław Wyspiańskia (1869–1907), joka toimi myös kirjallisuuden ja teatterin alalla. Hän toteutti suuria seinä- ja lasimaalauksia Krakovan Fransiskaanikirkkoon. Hän suunnitteli myös Wawelin kuninkaanlinnan jälleenrakentamista. Wawelista piti tulla Puolan Akropolis, poliittisen elämän, taiteiden, tieteen ja kulttuurin keskus, jonka kruunaisi nykyisen ison linnanpihan paikalle rakennettava parlamenttitalo.
Muita saman aikakauden nimiä ovat seinämaalauksista tunnettu Józef Mehoffer (1854–1946) ja symbolisti Jacek Malczewski (1854–1929). Józef Pankiewicz (1866–1940) ja Wladysław Podkowiński (1866–1895) olivat taipuvaisia impressionismiin. Pariisissa opiskellessaan he olivat tutustuneet vuonna 1899 pidettyyn Monet’n näyttelyyn. Heidän palattuaan Puolaan uusi tyyli herätti voimakasta arvostelua, mutta impressionismi juurtui melko nopeasti Puolaan, aluksi varsinkin Varsovaan. Monet taiteilijoista olivat vuosina 1897–1950 toimineen Puolalaisen taideyhdistyksen jäseninä. Taideyhdistys järjesti puolalaisen kuvataiteen näyttelyitä kotimaassa sekä ulkomailla.
Museotoiminta syntyi jo edeltävällä romantiikan aikakaudella, ja sen kautta eri kaupunkeihin syntyi ja organisoitui museoiden ja näyttelytilojen verkosto. Varsovan kansallismuseo oli perustettu vuonna 1862, ja Varsova sai myös silloin uutta taidetta esittelevän näyttelyhallin Zachętaan. Zachętan näyttelyhalli rakennettiin 1899–1903. Krakovassa vastaava instituutio oli Taidepalatsi (Pałac Sztuki). Melkein samaan aikaan Krakovaan perustettiin Teknisteollinen museo, jonka yhteydessä alettiin antaa koulutusta käsityöläisille. Vuonna 1901 perustettiin myös Puolan sovelletun taiteen seura, jonka tehtävänä oli kerätä kansantaidetta, sekä järjestää kursseja ja näyttelyitä.
Taidemusiikki

Taidemusiikissa kausi yhdistetään erilaisiin modernin musiikin säveltäjiin. Muun muassa Karol Szymanowski sai tuotantoonsa vaikutteita Chopinilta, Wagnerilta, Richard Straussilta, Brahmsilta ja Max Regeriltä. Hän sävelsi sinfonioita, kamarimusiikkia ja kaksi oopperaa.[lähde? ] Ryhmään kuuluivat myös säveltäjät ja kapellimestarit Grzegor Fitelberg, Ludomir Rozycki ja Mieczyslaw Karlowicz.
Kirjallisuus

Kirjallisuudessa aikakaudella tulivat tutuiksi paitsi jugend-tyyli, dekadenssi, uusromantiikka, symbolismi ja myös impressionismi. Ajan tärkeimmät edustajat kirjallisuudessa olivat Tadeusz Boy-Żeleński (1874–1941), Leopold Staff (1878–1957) ja kuvataiteilijanakin tunnettu Stanisław Wyspiański (1869–1907). Tadeusz Boy-Żeleński oli ennen kaikkea esseisti ja teatteriarvostelija. Hän käänsi äidinkielilleen paljon uutta ranskalaista kirjallisuutta. Leopold Staff oli tunnettu kauden modernistirunoilija ja nietzscheläisen filosofian mukainen individualisti. Stanisław Wyspiański kirjoitti paljon näytelmiä, joita hän myös itse lavasti. Kuuluisin Wyspiańskin näytelmistä on Wesele ('Häät').
Aiheesta muualla

Kuvia tai muita tiedostoja aiheesta Nuori Puola Wikimedia Commonsissa
Stanisław Wyspiański, Omakuva, 1902.
Operaatio Sunbeam

Davy Crockett -tyyppinen miniydinase, vuodelta 1961.
Operaatio Sunbeam (suom. Auringonsäde) oli neljän ydinkokeen sarja, jonka Yhdysvallat toteutti Nevadan koealueellaan heinäkuussa 1962.
Siinä koestettiin muun toiminnan ohella M-388 Davy Crockett -miniydinasetta. Koesarjassa toteutettiin yhteensä 4 ydinkoetta. Davy Crockettin suurin voimakkuus oli 0,5 kilotonnia eli 500 tonnia, sekä pienin 0,02 kT eli 20 T. Tämä oli kannettava, eli miesvoimin liikuteltava, sinko-tyyppinen kevyt ydinase, joka laukaistiin rekyylittömästä tykistä kranaatinheittimen tapaisesti. Näiden kaliipereja oli kaksi (4 tuumaa, 102 mm ja 6 tuumaa, 155 mm), sekä myös kantomatkoja niin ikään kaksi (2 km ja 4 km).
Asetyypin kokeilu tapahtui Kuuban ohjuskriisin alkaessa eskaloitua. Ydinkokeet liittyivät Operaatio Dominic II:een. Ydinkokeet Little Feller (suom. Pikkukaveri) I ja II toteutettiin 7. ja 17. heinäkuuta 1962. Näistä Little Feller II ensimmäisenä, jossa M-388 Davy Crockett -sinkoydinase laukaistiin 2,7 km päähän.
Smallboy -ydinkoe (1,65 kT) Nevadan koealueella vuonna 1962. Mainittua ei pidä sekoittaa brittiläiseen "Blue Danube"-tyypin taktiseen ydinpommiin, taikka Little Boy -nimiseen atomipommiin.
Ydinkokeiden nimet olivat (4 kpl): Johnnie Boy, Smallboy, Little Feller I sekä Little Feller II. Räjäytysten voimakkuudet olivat 0,5 kT, 1,65 kT, 18 T sekä 22 T.
| Ydinkokeen nimi | Päiväys | Ydinkokeen sijaintipaikka | Räjäytyksen voimakkuus |
| --- | --- | --- | --- |
| Little Feller II | 7. heinäkuuta 1962 | Nevadan ydinkoealue | 22 T |
| Johnnie Boy (W30) | 11. heinäkuuta 1962 | Nevadan ydinkoealue | 0,5 kT  (500 T) |
| Smallboy | 14. heinäkuuta 1962 | Nevadan ydinkoealue | 1,65 kT |
| Little Feller I | 17. heinäkuuta 1962 | Nevadan ydinkoealue | 18 T |
Käännös suomeksi
Norjan baptistiliitto

| Norjan baptistiliitto |
| --- | --- |
Suuntautuminen:  Baptistinen
Yhteistyötahoja:  Baptistien maailmanliitto
Toiminta-alue:  Norja
Seurakuntia:  104
Jäseniä:  6 380
Kotisivu:  https://baptist.no/
Infobox OKVirheellinen NIMI-arvo: 
Norjan baptistiliitto on baptistinen kirkkokunta Norjassa. Vuonna 2024 siihen kuului 104 seurakuntaa ja 6 380 jäsentä. Se on Baptistien maailmanliiton jäsen.
Aiheesta muualla

Kirkon kotisivut
Philippe Zinda Kaboré

Philippe Zinda Kaboré (tai Kaboré Zinda, 18. marraskuuta 1920 Koudougou – 25. toukokuuta 1947 Abidjan) oli burkinalainen poliitikko, joka toimi Ranskan kansalliskokouksen edustajana vuosina 1946–1947.
Zinda Kaboré syntyi mosipäällikköjen sukuun Ranskan Ylä-Voltassa. Hän opiskeli William Ponty -koulussa ja Dakarin lääketieteellisessä oppilaitoksessa ja valmistui farmaseutiksi. Vuodesta 1940 lähtien hän työskenteli ensin Bamakossa ja sitten Bobo-Dioulassossa.
Zinda Kaboré kiinnostui politiikasta toisen maailmansodan jälkeen. Hän oli perustamassa Rassemblement démocratique africain -puoluetta vuonna 1946 ja tuli valituksi sen listalta Ranskan kansalliskokoukseen Norsunluurannikon edustajana. Hän kuoli seuraavana vuonna sydänkohtaukseen.
Osmerus

| Osmerus |
| --- | --- |
 Amerikankuore (Osmerus mordax)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Kuorekalat Osmeriformes
Heimo::  Kuoreet Osmeridae
Suku::  Osmerus  Linnaeus, 1758
Katso myös
   Osmerus Wikispeciesissä   Osmerus Commonsissa 
Infobox OKNimi-testi OK: 
Osmerus on kuorekalojen (Osmeriformes) lahkoon ja kuoreiden (Osmeridae) heimoon kuuluva kalasuku.
Siihen kuuluu kolme lajia, jotka elävät pohjoisten alueiden makeissa ja murtovesissä:
Kuore – Osmerus eperlanus : Pohjois-Eurooppa
Amerikankuore – Osmerus mordax : Pohjois-Amerikan koillisosat
Osmerus dentex : Tyynenmeren pohjoisosat, Jäämeren rannikko.
Lajien luokittelussa on ollut eri käytäntöjä. Osmerus dentex on varsinkin aiemmin luettu O. mordaxin alalajiksi (O. mordax dentex). Toisaalta tietyissä Pohjois-Amerikan sisävesissä O. mordaxin kanssa yhdessä elävää hidaskasvuista muotoa on pidetty sen alalajina Osmerus mordax spectrum ja jopa omana lajinaan O. spectrum, mutta toisaalta joskus O. mordaxin synonyyminä.
Philippe Thys

Philippe Thys
Philippe Thys (8. lokakuuta 1890 – 16. tammikuuta 1971) oli belgialainen maantiepyöräilijä, josta tuli Ranskan ympäriajon kolminkertainen mestari.
Ensimmäiset Tour-voittonsa Thys saavutti vuosina 1913 ja 1914. Kyseessä olivat viimeiset ajot ennen ensimmäisen maailmansodan aiheuttamaa katkoa kilpailun pitämisessä.
Kolmanteen Tour-voittoonsa Thys ylsi vuonna 1920. Thys on varhaisin Ranskan ympäriajon kolmesti voittanut kilpailija. Muiden voittojen joukossa olivat mestaruudet Paris-Toursilla (1917) ja Lombardian ympäriajossa (1917).
Nuutinlampi (Soini)

| Nuutinlampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°48′52″N, 24°11′56″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kolunjoen valuma-alue (35.46)
Laskuoja:  oja Alaseen 
Järvinumero:  35.463.1.018
Mittaustietoja
Pinnankorkeus:  186,7 m  
Rantaviiva:  0,82 km  
Pinta-ala:  3,801 ha  
Saaria:  ei saaria 
 fiNuutinlampi 
Nuutinlampi  on Etelä-Pohjanmaalla Soinissa Pahankalanperän kylän lähellä sijaitseva lampi.
Maantietoa

Lammen pinta-ala on 3,8 hehtaaria, se on 250 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 800 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Syväjoen alueeseen (35.463) se kuuluu. Lammen vedenpinnan korkeus on 186,7 metriä mpy.
One Manhattan West

| One Manhattan West |
| --- | --- |

Tiedot
Sijainti:  Ninth Avenue, Manhattan, New York, Yhdysvallat
Rakennettu:  2015–2019
Avajaiset:  30. lokakuuta 2019
Käyttötarkoitus:  toimisto
Tila:  valmis
Yritykset
Arkkitehti:  Skidmore, Owings & Merrill
Tekniset tiedot
Kerroksia:  67
Kustannukset:  1,901 mrd. USD
Korkeus
Kattokorkeus:  303,6 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
One Manhattan West on 67-kerroksinen toimistopilvenpiirtäjä Ninth Avenuella Manhattan West -alueella, New Yorkissa. Sen on suunnitellut arkkitehtitoimisto Skidmore, Owings & Merrill ja se valmistui vuonna 2019.
Historia

One Manhattan West rakennettiin osana Manhattan West -pilvenpiirtäjäprojektia, joka Brookfield Assret Managementin oli tarkoitus aloittaa jo 1990-luvulla, mutta aloitusseremonia pidettiin vasta 2013. Kokonaisuus koostuu useista pilvenpiirtäjistä, joilla on eri käyttötarkoituksia. Rakennus avattiin virallisesti 30. lokakuuta 2019.
Käännös suomeksi
Nuori MacGyver

| Nuori MacGyver> MacGyver |
| --- | --- |

Tyyli:   toiminta  seikkailu 
Kestoaika:  43 minuuttia
Kehittäjä(t):  Peter M. Lenkov
Pääosissa:   Lucas Till  George Eads  Sandrine Holt  Tristin Mays  Justin Hires  Meredith Eaton  Isabel Lucas 
Alkuperämaa:   Yhdysvallat
Alkuperäiskieli:  englanti
Verkko:    CBS   MTV3 ja Sub 
Esitetty:  23. syyskuuta 2016  – 30. huhtikuuta 2021
Tuotantokausia:  5
Jaksoja:  94
Tunnuskappale:  Randy Edelmanin säveltämä
Tuotanto
Tuottaja(t):   P. Todd Coe  Peter M. Tassler 
Vastaava(t) tuottaja(t):   Henry Winkler  Paul Downs Colaizzo  James Wan  Lee David Zlotoff  Brett Mahoney  Michael Clear  Craig O'Neil 
Säveltäjä(t):  Keith Power
Leikkaaja(t):  Mark Manos
Tuotantoyhtiö(t):   CBS Television Distribution  101st Street Television  Atomic Monster Productions  Lionsgate Television  CBS Television Studios 
Edeltäjä:  Ihmemies MacGyver (1985–1992)
Aiheesta muualla
Virallinen sivusto
IMDb 
Nuori MacGyver (MacGyver) oli yhdysvaltalainen Peter M. Lenkovin kehittämä toimintaseikkailusarja. Se oli uudelleenkäynnistys ABC:n vuosina 1985–1992 esittämälle Ihmemies MacGyver -sarjalle.
Sarjan esittäminen alkoi Yhdysvalloissa CBS-kanavalla 23. syyskuuta 2016. Maaliskuussa 2017 CBS ilmoitti tilanneensa sille toisen tuotantokauden. Suomessa sarjaa on esitetty MTV3- ja Sub-kanavilla.
Alkuperäisessä sarjassa Richard Dean Andersonin esittämän Angus MacGyverin roolissa oli Lucas Till.
Keväällä 2021 ilmoitettiin, että 5. tuotantokausi oli sarjan viimeinen.
Näyttelijät

| 0 | 1 | 2 |
| --- | --- | --- |
|  Lucas Till  | … |  Angus MacGyver   |
|  George Eads  | … |  Jack Dalton   |
|  Sandrine Holt  | … |  Patricia Thornton   |
|  Tristin Mays  | … |  Riley Davis   |
|  Justin Hires  | … |  Wilt Bozer   |
|  Meredith Eaton  | … |  Matilda "Matty" Webber   |
|  Isabel Lucas  | … |  Samantha Cage   |
Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 21 | 23. syyskuuta 2016 | 14. huhtikuuta 2017 |
|  | 2 | 23 | 29. syyskuuta 2017 | 4. toukokuuta 2018 |
|  | 3 | 22 | 28. syyskuuta 2018 | 10. toukokuuta 2019 |
|  | 4 | 13 | 7. helmikuuta 2020 | 8. huhtikuuta 2020 |
|  | 5 | 15 | 4. joulukuuta 2020 | 30. huhtikuuta 2021 |
Crossover-jakso

Useita hahmoja Havaiji 5-0 -sarjasta vierailee MacGyverin apuna jaksossa "Flashlight". Crossover-jaksoilla on yhdistetty CBS -kanavan Nuori MacGyver, Havaiji 5-0 ja NCIS: Los Angeles -sarjojen tapahtumat toisiinsa.
Aiheesta muualla

MacGyver CBS.comissa (englanniksi)
MacGyver Internet Movie Databasessa (englanniksi)
MacGyver TV.comissa (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:MacGyver (2016 TV series)
Käännös suomeksi
Paula Seling

Paula Seling
Paula Seling (s. 25. joulukuuta 1979 Baia Mare, Romania) on romanialainen laulaja ja säveltäjä, joka esiintyi muun muassa Eurovision laulukilpailuissa vuonna 2010 kappaleella "Playing with Fire" yhdessä Ovidiu Cernăuțeanun kanssa. He sijoittuivat finaalissa kolmanneksi. Seling ja Cernăuțeanu edustivat maataan myös vuoden 2014 kilpailussa, kappaleella "Miracle". He sijoittuivat finaalissa kahdenneksitoista.
Aiheesta muualla

Kuvia tai muita tiedostoja aiheesta Paula Seling Wikimedia Commonsissa
Kotisivut
Otakar Hořínek

| Mitalit | Mitalit | Mitalit |  |
| --- | --- | --- | --- |
|  Otakar Hořínek vuonna 2012. |  Otakar Hořínek vuonna 2012. |  Otakar Hořínek vuonna 2012. |  |
Maa:   Tšekkoslovakia
Miesten ammunta
|  Olympialaiset  |  Olympialaiset  |  Olympialaiset  |  |
|  Hopeaa | Melbourne 1956 | 50 m pienoiskivääri, asennot |  |
Otakar Hořínek (12. toukokuuta 1929 Prostějov – 8. kesäkuuta 2015) oli Tšekkoslovakiaa urheilu-urallaan edustanut ampuja ja olympiamitalisti.
Hořínek saavutti olympiahopeaa 50 metrin pienoiskivääriammunnan asentokilpailusta Melbournessa 1956. Hän saavutti saman pistemäärän, 1172, kuin olympiakullan vienyt Neuvostoliiton Anatoli Bogdanov, mutta Bogdanov sai kullan paremman makuuammuntatuloksensa johdosta. Erillisessä 50 metrin pienoiskivääriammunnan makuuasentokilpailussa Hořínek oli neljäs. Hän kilpaili samoissa lajeissa myös Rooman kesäolympialaisissa 1960.
Hořínek saavutti myös EM-mitaleita. Hän kuoli 86-vuotiaana 8. kesäkuuta 2015.
Paula Sihto

| Paula Sihto |
| --- | --- |
 Sihto Helsingissä vuonna 2008
Henkilötiedot
Syntynyt: 25. toukokuuta 1961 (ikä 63) Lapua
Poliitikko
Puolue:  Keskusta
Asema:  kansanedustaja 2007−2011
Vaalipiiri:  Vaasan vaalipiiri
Kotipaikka:  Seinäjoki
Aiheesta muualla
Virallinen sivu
Paula Eeva Katariina Sihto (o.s. Leikkola, s. 25. toukokuuta 1961 Lapua) on Ilmajoelta kotoisin oleva suomalainen poliitikko ja aiempi Keskustan kansanedustaja. Ennen kansanedustajan uraansa Sihto toimi erikoissairaanhoitajana. Eduskuntaan Sihto valittiin eduskuntavaaleissa 2007 Vaasan vaalipiiristä Suomen Keskustan vaalilistalta 7 313 äänellä. Hän jäi valitsematta eduskuntaan vuoden 2011 vaaleissa. Hän oli ehdolla myös vuoden 2015 eduskuntavaaleissa, mutta 4 572 ääntä ei riittänyt valintaan.
Paula Sihto toimii myös Tehyn valtuuston puheenjohtajana.
Aiheesta muualla

Kuvia tai muita tiedostoja aiheesta Paula Sihto Wikimedia Commonsissa
Paula Sihdon kotisivut (Arkistoitu – Internet Archive)
.aspx Paula Sihto Suomen kansanedustajat. Eduskunta.